સૌપ્રથમ પાલકની ચકરી બનાવવા માટે પાલકની ગ્રેવી બનાવી લો. પાલકની ગ્રેવી બનાવવા માટે તેમાં એક દહીં ઉમેરીને મિક્સરમાં ફેરવવું. એક બાઉલમાં બંન્ને લોટ લઈ મિક્સ કરી લેવાં. પછી કૂકરમાં પાણી લઈ તેમાં કાંઠલો મૂકી ગરમ કરવા મૂકવું. પછી કોઇ સ્ટીલનો ડબ્બો કે કપડામાં બંન્ને લોટનું મિશ્રણ લેવું અને 3-4 સીટી વગાડવી. તે પછી લોટ ઠંડો થાય એટલે કથરોટમાં લઈ તેને દસ્તા વડે ભાંગી ચારણી વડે ચાળી લો. હવે તેમાં બનાવેલ દહીંવાળી પાલકની ગ્રેવી, આદુ મરચાંની પેસ્ટ, મીઠું, તલ, મલાઇ ઉમેરી મિક્સ કરવું. જરૂર પડે તો દહીં ઉમેરી મુલાયમ લોટ તૈયાર કરી લો. હવે સંચાને તેલ વડે ગ્રીસ કરી તેમાં લોટ ભરી લો. ત્યારબાદ પ્લાસ્ટિક પર ચકરી પાડી ઉપર તલ લગાવી શકાય. તેલ ગરમ થાય એટલે ચકરી તેલમાં નાખો. ચકરીને આછા બ્રાઉન રંગની તળી લો. તૈયાર છે સ્વાદિષ્ટ પાલકની ચકરી..